ફિલ્મના અંતે નીતા ઢસરડા કરીને ક્ષયરોગમાં સપડાઈ મૃત્યુ ભણી ધકેલાય છે ત્યારે એના પરિવારજનો એને એકલીને દૂરના સેનેટોરિયમમાં મૂકી આવે છે. એનો મોટો ભાઈ એના ખબર કાઢવા સેનેટોરિયમમાં જાય છે ત્યારે, આખી જિંદગી વેઠ્યું હોવા છતાં એ ભાઈને વળગીને કરગરે છે, ‘ મારે જીવવું છે…મારે જીવવું છે ‘ ! આ દ્રષ્યો ટાંકવાનું તાત્પર્ય એ કે બધીજ વિટંબણાઓ અને મુશ્કેલીઓ છતાં દરેક સંવેદનશીલ માણસને જિંદગી ભરપેટ પીવાની તરસ હોય છે !